Malala (14) fløyet til Storbritannia
De pakistanske militære sier at hun ble fløyet ut av landet i et spesialutstyrt ambulansefly fra De forente arabiske emirater mandag. Den 14 år gamle skolejenta er blitt litt bedre siden hun ble skutt på en skolebuss i forrige uke i Swat-dalen, selv om framgangen går sakte.Angrepet mot Malala har vakt avsky i Pakistan og mange andre land. Drapsforsøket på henne ble ifølge Taliban begått fordi hun har vært en aktiv forkjemper for jenters rett til utdanning og sitt forsvar for en ikke-religiøs holdning til livet. Søndag samlet titusenvis seg i landets største by, Karachi, for å vise sin avsky mot angrepet på 14-åringen. Også flere andre steder i landet samlet store folkemengder seg for å markere avstand til Taliban. Bildespesial: Fordømte angrepet mot Malala (14)Etter først å ha blitt behandlet i Peshawar, ble Malala flyttet til de militæres hovedsykehus i Rawalpindi. Der har hun vist livstegn ved å bevege hender og føtter, opplyser forsvarets talsmann, Asim Saleem Bajwa. - Legene har sjekket Malalas tilstand, og de er fornøyd, sa Bajwa som er generalmajor i den pakistanske hæren til nyhetsbyrået AFP. - Det går sakte, men sikkert framover med henne, slik legene har forventet. Lørdag varslet Taliban at de ønsker å drepe Malala dersom hun overlever skuddskadene.
Den pakistanske jenteaktivisten Malala Yousufzai, som ble skutt i hodet av Taliban, er fløyet til Storbritannia der hun får spesialisert legebehandling.